laion/Wikipedia-Exotic huggingface dataset:
כתריאליבקה

כתריאליבקה (ביידיש: כתרילעווקע, נהגה: Kasrilevke) הוא שמה הספרותי של עיירת ילדותו של הסופר היידי שלום עליכם, שנקראה וורונקוב (Вороньков)(רו'). בתרגומו של י.ד. ברקוביץ את ספריו של שלום עליכם, היא נקראת וורונקה. וורונקוב שוכנת באוקראינה, דרומית לקייב באזור העיר העתיקה פריאסלאב. שלום עליכם הפך את וורונקוב, אשר התפרסמה בשם הספרותי שהעניק לה ("כתריאליבקה") לאבטיפוס של העיירות היהודיות הקטנות במזרח אירופה. בפתיחת האוטוביוגרפיה שלו, חושף שלום עליכם את זהותה ומיקומה הגאוגרפי המדויק של כתריאליבקה: "מספר הדברים האלה נתחנך ונתגדל בעיר הקטנה כתריאליבקה, שכבר נתפרסמה קצת בעולמו של הקדוש ברוך הוא. מקום העיר הזאת ברוסיה הקטנה, בפלך פולטאווה, סמוך לעיר העתיקה פיריאסלאוו, ושמה הנכון אשר יקראו לה לא כתריאליבקה, אלא וורונקה... עיר קטנה ודלה, אבל כנגד זה מלאה היא סיפורים ואגדות נפלאים המושכים את הלב... — שלום עליכם / חיי אדם חלק גדול מעלילותיו הרבות של המספר היידי התרחשו בכתריאליבקה, שהייתה בעצם וורונקוב בעיצוב הבדיוני שלה.  מוטל בן פייסי החזן היגר עם משפחתו מכתריאליבקה לאמריקה, שנות ילדותו המאושרות של שלום עליכם עברו עליו בכתריאליבקה, טרם חזר עם משפחתו לפיריאסלב.  אלפרד דרייפוס היה בכתריאליבקה (כנושא לדיונים) מושב זקנים היה בכתריאליבקה, בית מרחץ היה שם ועוד. כתריאליבקה הפכה במהלך השנים למקום מייצג של ה"שטעטל" היהודי – עיירה יהודית ענייה ובוצית שעל אף דלותה, סביבתה העוינת, ההגבלות על חיי היהודים באימפריה הרוסית – תושביה חיים, עמלים, צוחקים ובוכים, ובעיקר מהווים גיבורים בדיוניים בסיפורי ההווי של שלום עליכם. בספרו "כתריאלים" עונה שלום עליכם לשאלה המתבקשת:  למה נקרא שמה כתריאליבקה?  "על שם יושביה. גלוי וידוע לכל, כי העני מישראל כמה וכמה מדרגות לו שמהן כמה וכמה שמות מצטרפים לו, כשמות יתרו בשעתו.  יש עני סתם ויש עני שבעניים, האחד נקרא רש, והשני מסכן שמו, יש מחזיר על הפתחים, יש קבצן ומקבל ופושט יד... ועוד שם אחד מצאנו לעני, שם מוזר קצת ומשונה, והוא – כתריאלי... בלשוננו יקרא לזה שכמותו עני ועליז" — שלום עליכם/כתריאלים כישרונו המיוחד של המחבר לדבר על הנושאים הכאובים בבת שחוק, שיש מבקרים שקוראים לה הומור שחור, מאקברי, ויש המכנים אותה "הצד האפל בצחוקו של שלום עליכם" – בולט במיוחד כשהוא מספר על כתריאליבקה, העיירה שסיפקה לשלום עליכם מבחר מגוון של גיבורים עממיים. דוגמה לכך ניתן למצוא בקטע הבא: כן, ידידי היקרים. כתרילבקה נשרפה באש, אתם חושבים עפעס סתם כך, נשרפה לה? הקיץ הזה, בל נחטא בשפתיים, נשרפו באש די והותר ערים ועיירות יהודיות, אלא מה? יש הבדל; לא דומה שרפה לשרפה. כתרילבקה רצתה כנראה להתנאות לפני העולם, פנתה ואמרה: 'מה? אתן בוערות? חה-חה! תנו לי ותראו איך עיר בוערת! — שלום עליכם/נשרפים של כתרילבקה עקב הפופולריות הגדולה של המחבר, הפך הכינוי "כתריאליבקה" למילה המשמשת רבים, כדי להביע סוג של קרתנות זעירה בעיירה קטנה. ישראלה הלזנר, מתיה קם, שלום עליכם, באתר "תרבות•il" אבירמה גולן: בקריאה ראשונה - כתריאליבקה שלום עליכם, חיי אדם, תרגום: י.ד. ברקוביץ, דביר, תשט"ו, כר' א', עמ' יב שלום עליכם, מוטל בן פייסי החזן, בתרגום י.ד. ברקוביץ, פרק ראשון: מכתריאליבקה ללונדון, דביר, תש"י שלום עליכם, חיי אדם, 2 כר. בתרגום י.ד. ברקוביץ, דביר, תש"י שלום עליכם, כתריאלים, בתרגום י.ד. ברקוביץ, דביר, תש"י, עמ' פ"ז אריה אהרוני, אוי לאותו צחוק; על ההומור השחור ביצירת שלום עליכם, שלום עליכם באור חדש, ספריית פועלים, 2002 דן מירון, הצד האפל בצחוקו של שלום עליכם, עם עובד, 2004, ראו למשל עמ' 21 ישראל הראל, כתריאליבקה נערכת לביקור, באתר הארץ, 7 בפברואר 2013
סטאר (כלי נגינה)

סֶטָאר (בפרסית: سه‌تار) הוא כלי נגינה פרסי מסורתי. השם נגזר מ"seh" שפירושו "שלושה" ו"tār" שפירושו "מיתר". הסטאר שייך למשפחת הלאוטה, ומנגנים בו באצבע המורה של יד ימין. לפני מאתיים חמישים שנה נוסף מיתר רביעי לסטאר. יש לו 27-25 שָׂריגים (frets) זחיחים, עשויים בדרך כלל ממעיים של בעל חיים או ממשי. מקור הכלי בממלכת פרס בתקופה הקודמת לכיבוש הערבי והתפשטות האסלאם. הסאטאר (בכתב סיני: 萨塔尔 באויגורית ساتار) הוא כלי נגינה חשוב, דומה ללאוטה. יש לו 13 מיתרים, אחד מוגבה לנגינה בקשת ו-12 מיתרים, המגיבים לצליל שמנוגן במיתר הקשת ומכווננים ליצירה המנוגנת. סיטאר מדיה וקבצים בנושא סטאר בוויקישיתוף מסד הנתונים של כלי המיתר
קאלה (ירח)

קאלה (נקרא גם Jupiter XXXVI) הוא ירחו של כוכב הלכת צדק. קאלה התגלה בשנת 2001 על ידי קבוצת אסטרונומים שהודרכה על ידי סקוט שפרד וקוטלג בשם S/2001 J 8. קאלה קיבל את שמו בשנת 2003 על שם אחת מהחאריטות שהיו בנותיו של זאוס. קוטרו של קאלה הוא 2 קילומטרים ומהירות סיבובו סביב כוכב הלכת צדק היא 2.31 קילומטר לשנייה. רדיוס מסלולו של קאלה סביב צדק הוא 22,409,000 ק"מ וזמן הקפתו סביב צדק הוא 685.324 ימים. קאלה בעל אלבדו של 0.04 ואקסצנטריות של 0.2011. קאלה משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטרים ובנטייה של כ-165°. מדיה וקבצים בנושא קאלה בוויקישיתוף
אברהם אבא הורוביץ

רבי אברהם הורוביץ (אדר ה'תקפ"ג – ל' בשבט ה'תרס"ה) היה אדמו"ר חסידי, הראשון בשושלת שנדישוב. רבי אברהם נולד באדר תקפ"ג כבנו השלישי של רבי יעקב הורוביץ ממעליץ, נישא לבתו של רבי שמואל מפשעווארסק (נכדתו של הרב אברהם זאב פרנקל בעל ה"משיב כהלכה") ובזיווג שני לרייזא בתו של רבי מנחם מנדל וינברגר מדוקלה ממנה נולדו לו ילדיו. כיהן ברבנות שנדישוב כ-50 שנה. בסוף ימיו היה לזקן הצדיקים בדורו. נפטר בל' בשבט התרס"ה ואת מקומו מילא בנו השלישי רבי טוביה הורוביץ. רבי אלטר זאב מסטריזוב. רבי אשר ירוחם מפינטיקוב (-י"ד באדר תשט"ו) ולימים האדמו"ר משנדישוב בניו יורק. רבי טוביה משנדישוב ממלא מקום אביו ברבנות ואדמו"רות חיה אשת רבי שלמה יעקב אייכנשטיין מזידיטשוב (ולאחר פטירתו נישאה לגיסה רבי משה אליקים בריעה) בתו אשת רבי שמואל ענגיל רבקה אשת רבי משה אליקים בריעה אונגר מדומברובה (לאחר פטירתה לאחותה חיה, אלמנת רבי שלמה יעקב) בתו אשת רבי ישכר בעריש בן רבי שלמה יעקב מזידיטשוב בתו אשת רבי שלום מקמינקא ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
רלי מרגלית

ישראל (רלי) מרגלית (נולד ב-1975) הוא קצין בצה"ל במילואים בדרגת תת-אלוף. שימש מפקד מפקדת הקורונה הלאומית מפקדת "אלון", מפקד מערך החקירות האפידמיולוגיות של מפקדת "אלון", מפקד מחוז חיפה בפיקוד העורף, סגן מפקד עוצבת הפלדה ומפקד חטיבת קרייתי. מרגלית התגייס בשנת 1994 לחיל השריון ושירת כלוחם. לאחר קורס מפקדי טנקים וקורס קציני שריון שירת כמפקד מחלקת טנקים. בהמשך שירת כמפקד פלוגה בגדוד 71. לאחר מכן שימש ראש מדור מרכבה בזרוע היבשה. ב-2001 מונה לסגן מפקד גדוד 74. ב-2008 שימש ראש מדור פיתוח מערכות הגנה בזרוע היבשה. במאי 2009 הועלה לדרגת סא"ל ומונה למפקד גדוד 74. בתקופת פיקודו נחשפה פרשת התעללות בחיילים צעירים בגדוד ונרשמה לו על כך הערה פיקודית. לאחר מכן שימש סגן מפקד חטיבה 460. ב-2012 מונה לראש זירת צפון בחטיבת המבצעים. באוגוסט 2015 הועלה לדרגת אל"ם ומונה למפקד חטיבת קרייתי, ושימש בתפקיד עד 11 ביוני 2017. לאחר מכן מונה לסגן מפקד עוצבת הפלדה ושירת בתפקיד זה בין השנים 2017–2018. ב-16 באוקטובר 2018 מונה למפקד מחוז חיפה בפיקוד העורף, וכיהן בתפקיד במהלך התפרצות נגיף הקורונה עד 31 באוגוסט 2020. לאחר מכן מונה למפקד מאמץ חקירות של מפקדת "אלון". ב-14 במרץ 2021 מונה למפקד מפקדת "אלון" ובמסגרת זו קיבל דרגת ייצוג של תת-אלוף. הוא כיהן בתפקיד במהלך הגל הרביעי ובתחילת התפרצות וריאנט האומיקרון. ב-22 בדצמבר 2021 סיים את תפקידו. בינואר 2022 מונה ליועץ בחברת פנגיאה, המפעילה מעבדת בדיקות קורונה בנמל התעופה בן-גוריון. מרגלית בעל תואר ראשון בהנדסת אלקטרוניקה מאוניברסיטת בר-אילן ותואר שני בלימודי ביטחון מאוניברסיטת חיפה. נשוי ואב לשלושה. מדיה וקבצים בנושא רלי מרגלית בוויקישיתוף אדיר ינקו, "ייקחו כמה שבועות טובים עד שנראה ירידה בנדבקים", באתר "ידיעות אחרונות", 13 באוגוסט 2020 שרית רוזנבלום, תא"ל רלי מרגלית, מפקד מפקדת הקורונה הלאומית, מדינת ישראל מוכנה למה שמצפה לה? "אני מוכן לחתום לך: בתי החולים שלנו יגיעו למציאות שמעולם לא הייתה במדינת ישראל. זה יקרה לא עוד הרבה זמן, בשבועות הקרובים ממש", באתר "ידיעות אחרונות", 31 בדצמבר 2021 במהלך תפקידו כמפקד מפקדת אלון קיבל דרגת ייצוג של תת-אלוף טל אריאל אמיר, המכה של חטיבה 188: ריאיון עם המח"ט, באתר nrg‏, 19 במאי 2010 יניב קובוביץ, בכירים במערכת הביטחון: לצה"ל חסרים הידע והיכולת הנדרשים לניהול המשבר, באתר הארץ, 16 באפריל 2020, ‏16 באפריל 2020. סבב מינוי קצינים בדרגת אל"מ, באתר ערוץ 7 יואב איתיאל‏, השריף החדש של הצפון מפחד רק מדבר אחד: שהקורונה תשבית גם אותו, באתר וואלה, 8 באפריל 2020 יואב לימור, "מפקדת אלון הפכה לסותמת החורים הלאומית, מקומה במשרד הבריאות", ישראל היום, 3 במרץ 2022 מאיר מרציאנו, שבוע אחרי שפרש: "מפקד הקורונה" בצה"ל מונה ליועץ בחברת בדיקות, באתר חדשות 13, 3 בינואר 2022
אלחנן צ'ארלס ונגרוב

אלחנן (צ'ארלס) ונגרוב (באנגלית: Charles Wengrov; י"ג בטבת ה'תרפ"ה, 9 בינואר 1925, ניו יורק – כ"ה בתמוז ה'תשס"ב, 5 ביולי 2002, אשדוד) היה סופר ילדים ומתרגם מעברית לאנגלית. אלחנן צבי ונגרובסקי נולד בלואר איסט סייד של ניו יורק, לשמואל עוזר (סמואל) ואיטה ונגרובסקי. למד בישיבת תורה ודעת אצל הרב שרגא פייבל מנדלוביץ', ובתום לימודיו קיבל מהישיבה סמיכה לרבנות. לפני נישואיו, קיצר את שם משפחתו. ב-1957 נישא לרוזה לבית ונגר, ולבני הזוג היו ארבעה ילדים. בשנת 1969 עלתה המשפחה לישראל והשתקעה בירושלים. ונגרוב היה "בעל קורא" מנוסה ודייקן, במשך שנים רבות קרא בתורה במניין שהתקיים ברחבת הכותל המערבי בשבתות ובימים נוראים, ושימש שם גם כאחד מבעלי התפילה. מאוחר יותר שימש כקורא בתורה בבית הכנסת ישועות יעקב בשכונת מאה שערים בירושלים. בחצי השנה האחרונה לחייו התגורר באשדוד. נפטר בכ"ה בתמוז ה'תשס"ב, 5 ביולי 2002, ונטמן בבית העלמין הר המנוחות בירושלים. ונגרוב כתב מספר ספרי ילדים שנדפסו בדפוס האחים שולזינגר בארצות הברית, ביניהם סדרת ספרים שעסקו בדמויות מן התנ"ך לפי מדרשי חז"ל, בין הספרים: "נח והתיבה", "שאול המלך", ו"שמואל הנביא". ספרו "זלמן והחנוכיה" (Zalman's Menorah, ill. by Y.E. Taub, Feldheim, 1987), אף הוא לילדים, תורגם לעברית. מלבד ספריו, תרגם גם ספרים מעברית לאנגלית, בעיקר ספרות תורנית וביוגרפיות. מתרגומיו: מהדורה אנגלית של ספר החינוך, הוצאת פלדהיים, 5 כרכים, 1978-1989 איש צדיק היה ("A tzaddik in our time"), ספרו של שמחה רז על הרב אריה לוין. מהדורה שנייה, נערכה על ידי ישעיהו דבורקס, יצאה לאור בהוצאת פלדהיים, 1976 מלאכים כבני אדם, ספרו של שמחה רז על הרב קוק יהודי ביער, ספרו של יחיאל גרטנשטיין העוסק בקורותיו של פרטיזן יהודי הוד וגבורה (One Jew's Power – One Jew's Glory), ספרו של גרנטשטיין העוסק בחייו של רבי יצחק שמואל אליהו פינקלר, אדמו"ר מרדושיץ, בגטו ובמחנות ההשמדה שימקה, ספרו של דוד זריצקי A Blaze In the Darkening Gloom, מאת יהושע באומל, ביוגרפיה של הרב מאיר שפירא מלובלין קונטרס על חיי הנישואין וטהרת המשפחה מאת רחל נריה צדיק יסוד עולם, ספרו השני של שמחה רז על הרב אריה לוין, טרם ראה אור אלחנן צ'ארלס ונגרוב באתר WorldCat אלחנן צ'ארלס ונגרוב, דף שער בספרייה הלאומית
עונת 1953/1954 בליגה ב'

עונת 1953/1954 בליגה ב' הייתה העונה השנייה של ליגה ב' כליגה השנייה בחשיבותה בכדורגל בישראל. על ניצחון במשחק הוענקו שתי נקודות ונקודה בודדת הוענקה על תיקו. הליגה החלה עם 26 קבוצות שהתחרו בבית הצפון ובית הדרום. במהלך העונה מכבי ראשון לציון התפרקה ולא סיימה את העונה. את העונה הסדירה סיימו הפועל חדרה ובית"ר ירושלים במקום הראשון והעפילו לליגה א' לעונת 1954/1955. בסיום העונה ארבע קבוצות ירדו לליגה ג'. טבלת התחרות
בית החולים הצרפתי סן לואי

בית החולים הצרפתי סן לואי (בצרפתית: Hôpital Français Saint Louis) הוא בית חולים בירושלים שהוקם בשנת 1851 ביוזמת הפטריארכיה הלטינית של ירושלים, שמשמש היום כהוספיס לחולים במחלות חשוכות מרפא. בית החולים נוסד ב-1851 ביוזמת הפטריארכיה הלטינית של ירושלים. הוא נקרא ע"ש לואי התשיעי, שהוביל שני מסעי צלב (השביעי והשמיני) למזרח התיכון ואף נפל בשבי המוסלמים במצרים. המוסד שכן תחילה בבניין קטן בין החומות, סמוך לשער יפו בבניין הראשון של הפטריארכיה הלטינית והופעל על ידי נזירות ממסדר האחיות סן ז'וזף של ההתגלות. מסדר זה נוסד בשנת 1832 בצרפת, ושם לו למטרה לשלוח אחיות לכל מקום בעולם בו תידרש פעולה רפואית וסיעודית. לאחר רכישת המגרש על ידי דה פיילא וייעוד חלקו למטרת הקמת בית החולים, החלו בבנייתו ב-1879. את אבן הפינה הניח בראקו (Bracco), הפטריארך הלטיני של ירושלים. את בניית קומת הקרקע והמרתפים מימן הברון דה פיילא ובנייתם הסתיימה ב-1881, ואילו שתי הקומות העליונות והכנסייה שבתוך המכלול נבנו בכספן של אחיות סן ז'וזף, אשר קיבלו לידיהן את הפעלת המוסד. הבנייה הסתיימה ב-1896. כדי להבטיח את הכנסותיו הקבועות של בית החולים הוסיף דה פיילא בניין חנויות ליד חומת העיר העתיקה, מול בית החולים. דה פיילא ומפעליו קיבלו רק תמיכה מועטה ביותר מן המדינה הצרפתית. בית חולים זה היה המוסד הראשון מחוץ לחומות שעמד לשירות האוכלוסייה המקומית. אמנם, בית חולים במגרש הרוסים נבנה כבר בראשית שנות ה-60, אך הוא שירת בעיקר את הצליינים הרוסים. סגנון הבנייה של בית החולים אופייני לזה של מוסדות ציבור קתוליים בצרפת באותם ימים, וממזג אלמנטים מהרנסאנס הצפוני המאוחר ומהבארוק. בתוך הבניין צבע דה פיילא בעצמו את קירות הכנסייה בדגמי צלבים ופרחי חבצלת (סמל המלוכה הצרפתית), ועל קיר החומה העליונה צייר את מגני האבירים הצלבניים שכבשו את ירושלים ואת תמונת ירושלים ביום הכיבוש, וכן דמויות גדולות של אבירים ממסדרי הטמפלרים וההוספיטלרים. במלחמת העולם הראשונה כיסו הטורקים את ציוריו בשחור והוא חידש אותם לאחר המלחמה. דה פיילא נפטר בבית החולים סן לואי ב-1925. בין 1948–1967 נמצא בית החולים בסמוך לגבול שחילק את ירושלים בין ישראל לירדן, שעבר בין בית החולים לחומות העיר העתיקה. סיפור מיוחד התרחש כאשר אחת מהחולות הביטה דרך החלון והפילה את שיניה התותבות היישר לתוך שטח ההפקר. רק לאחר תיווכו של האו"ם ומשא ומתן עם הירדנים, הצליחו להיכנס לאזור ולהשיב לחולה את שיניה. כיום משמש בית החולים כהוספיס, המעניק לחולים טיפול תומך בסוף חייהם. הוא משרת אוכלוסייה מגוונת מאוד הכוללת מוסלמים, יהודים ונוצרים. נזירות מסדר "סן לואי" הן בעלות האחריות על בית החולים. רבים מהצוות בבית החולים הם מתנדבים שמגיעים מרחבי העולם לארץ לתקופות שבין שלושה חודשים לשנתיים, על מנת להתנדב בו. בבית החולים יש 50 מיטות המיועדות לחולים סיעודיים. בבית החולים קיימות שלוש מחלקות: סיעודית, סיעודית מורכבת וכן מחלקה אונקולוגית. כדי להתאים לצורכי חולים מכל הדתות, המטבח בבית החולים כשר ומותאם גם לדרישות האסלאם. האחות מוניקה דולמן היא האחות הראשית של בית החולים והמנהלת שלו, שבעצמה הגיעה מגרמניה כדי להתנדב בבית החולים לכמה חודשים, ומאז נשארה שם. המתחם הצרפתי בירושלים מדיה וקבצים בנושא בית החולים הצרפתי סן לואי בוויקישיתוף אתר האינטרנט הרשמי של בית החולים הצרפתי סן לואי דליה מזורי, היחיד בעולם: המנזר שיש לו רב ותעודת כשרות, באתר nrg‏, 18 במאי 2014 רוני דורות, "לו להשיב ניתן": הסרט שמדגים עד כמה אנחנו שווים במסע הייסורים של סוף החיים, באתר הארץ, 28 בינואר 2018
מוצר מדבקה

מוצר מדבקה (באנגלית: White-label product) הוא מוצר או שירות המיוצר על ידי חברה אחת (היצרן) אשר חברה אחרת (המשווק) ממתגת אותו כך שיראה כאילו היא עצמה ייצרה אותו. מקור השם נגזר מהדימוי של תווית לבנה על האריזה שניתן לרשום בה את שם המשווק. המקור לכך הוא ככל הנראה עוד בתקליטים. לפני שהתקליט שוחרר לציבור ולפני שעוצבה והודפסה עטיפה רשמית, הוא היה נשלח ל-DJ בתוך אריזה לבנה על מנת שיוכלו להשמיע אותו ברדיו ובמועדונים, וכך ליצור עניין בקרב הציבור לרכישת התקליט עוד בטרם הוא נשלח לחנויות המוזיקה.  השימוש במוצרי מדבקה הוא לרוב למטרת ייצור המוני של מוצרים גנריים כולל מוצרי אלקטרוניקה ומוצרי צריכה כגון נגני DVD, טלוויזיות, אופניים ואפליקציות.  חברות רבות מבצעות מיקור חוץ או משתמשות בחברות מוצר מדבקה במטרה לספק שירותים מותאמים מבלי להשקיע בפיתוח של המוצר. למרכולים רבים יש מוצרי מותג פרטי המסופקים על ידי יצרנים המוכרים את המוצרים למספר מרכולים ומשנים רק את התווית. בנוסף, חלק מהיצרנים יוצרים מותג גנרי מוזל הכולל רק את שם המוצר ("קולה"). כך לדוגמה ברשת המרכולים רמי לוי שיווק השקמה, נמכר מותג פרטי בשם "קנייה חכמה" במקביל למוצרים אחרים המיוצרים על ידי אותו יצרן אך בשם שונה. ODM - יצרן ODM מאפשר לאיש העסקים להוסיף עיצוב או מיפרט אל מוצר גנרי/קיים. OEM - יצרן OEM מאפשר לאיש העסקים להוסיף מיתוג (Brand) אל מוצר גנרי קיים. מדיה וקבצים בנושא מוצר מדבקה בוויקישיתוף מירב קריסטל, כאילו תחרות: אותו מוצר, אריזה ומחיר שונים, באתר ynet, 27 בדצמבר 2014
תסתכל עליי

תסתכל עליי הוא האלבום השלישי של הזמרת רוני דלומי, אשר יצא בשנת 2016, כשלוש שנים לאחר אלבומה השני, "תחזיקו". האלבום, בהפקתו של אורי אבני, כולל שמונה שירים שכולם נכתבו ורובם גם הולחנו על ידי דלומי, לעומת האלבום הקודם בו לקחה חלק רק בכמחצית מהשירים. בנוסף הלחינו עמה מספר שירים אורי אבני ואביב קורן וטל גורדון כתבה אתה את אחד השירים. איש של לילה - סינגל הבכורה שיצא ב-3 במאי 2015. זכה להצלחה רבה בתחנות הרדיו השונות והגיע לכשני מיליון צפיות ביוטיוב. לשמור עליי - הסינגל השני שיצא ב-19 ביולי 2015. זכה אף הוא להצלחה בתחנות הרדיו השונות והגיע לכחצי מיליון צפיות ביוטיוב. תסתכל עליי - הסינגל השלישי שיצא ב-24 בנובמבר 2015. אתה אמרת - הסינגל הרביעי שיצא ב-25 בפברואר 2016, כשבוע וחצי לפני צאת האלבום. ערן איצקוביץ', רוני דלומי עוברת לשחק במגרש של הגדולים, באתר nrg‏, 20 במרץ 2016 נדב מנוחין‏, אלבומה החדש של רוני דלומי הוא צעד לאחור, באתר וואלה, 22 במרץ 2016 תוצאות דירוג המצעד לשבוע 21/04/2015 המצעד השבועי, שבוע 20, 2015, באתר מדיה פורסט ישראל השירים הכי מושמעים ישראלי 2015 מצעד רשת ג', 14.5.2015 המצעד השבועי 25.06.2015 תוצאות דירוג המצעד לשבוע 27/07/2015 המצעד השבועי, שבוע 32, 2015, באתר מדיה פורסט ישראל מצעד רשת ג', 6.8.2015 תוצאות דירוג המצעד לשבוע 17/11/2015 המצעד השבועי, שבוע 49, 2015, באתר מדיה פורסט ישראל מצעד רשת ג', 10.12.2015 תוצאות דירוג המצעד לשבוע 24/02/2016
איוואן פצאיקין

איוואן פצאיקין (ברומנית: Ivan Patzaichin;‏ 26 בנובמבר 1949 – 5 בספטמבר 2021) היה קאנואיסט רומני. היה אלוף אולימפי בעל 7 מדליות מהן 4 זהב (מקסיקו 1968, מינכן 1972, מוסקבה 1980 ולוס אנג'ילס 1984) ואלוף עולם בעל 22 מדליות מהן 9 זהב (קופנהגן 1970, טמפרה 1973, סופיה 1977, בלגרד 1978, דיסבורג 1979, נוטינגהאם 1981, בלגרד 1982 וטמפרה 1983). פצאיקין נולד בכפר קטן מילה 23 במחוז טולצ'ה בחבל דוברוג'ה שברומניה, בן למשפחה ליפובנית. אביו ויקול פצאיקין היה דייג ואמו תופרת. בהשראת סבו מילדותו עסק בחתירה קאנו. ואחרי שב-1966 צפה בטלוויזיה בתוכנית ספורט בשני שייטי קאנו מכפרו, ויקול קלביצ'וב וסרגיי קובליוב, שניצחו באליפות העולם לצמדים, החליט גם הוא לפנות לקריירה של חותר. בגיל 18 ב-1967 עבר לגור בבוקרשט, בירת רומניה, והצטרף למועדון השייט של מועדון הספורט "דינמו בוקרשט". כעבור שנה, ב-1968 נכלל בנחברת הלאומית בתחום וזכה יחד עם קובליוב במדליית זהב באולימפיאדת מקסיקו. עם פרישתו מעולם התחרויות הפך למאמן הנבחרת הלאומית הרומנית בשייט וכונה "האדמירל". תלמידיו, וביניהם האלוף האולימפי בשייט באולימפיאדת סידני (2000), פלורין פופסקו, זכו ביחד ביותר מאלף מקצי שיט שונים. נפטר ב-5 בספטמבר 2021. מדיה וקבצים בנושא איוואן פצאיקין בוויקישיתוף איוואן פצאיקין, באתר olympedia.org
אברהם יצחק קליין

הרב אברהם יצחק קליין (י"ז באלול ה'תרל"ה, 17 בספטמבר 1875 - כ"ח בטבת ה'תשכ"א, 16 בינואר 1961) היה רב הקהילה האורתודוקסית בנירנברג. בסוף ימיו רבה של הקהילה החרדית בחיפה וחבר מועצת גדולי התורה בארץ ישראל. נולד בדונפלדוואר הסמוכה לפקש שבהונגריה, לאסתר ושמואל קליין. אביו נפטר זמן קצר לאחר שנהיה בר מצווה, אחותו היחידה מרים גרה בבודפשט ולא נישאה עד פטירתה ב-1937. הוא למד בתלמוד תורה בפרשבורג, בישיבת נייטרא (יי') אצל הרב משה כ"ץ ואחר כך בישיבת פרשבורג אצל הרב שמחה בונם סופר, שם התיידד עם בנו עקיבא, ידידות שנמשכה כל חייהם. נישא ליעטל בת הרב אלעזר מינץ (גר'), רבה של קֶמפּנוֹ הסמוכה לפוזנן, ומחבר הספר "גט מסודר". לאחר נישואיהם התגוררו בני הזוג ליד הוריה. הוא ניסה לעסוק במסחר וכשל, ולכן החל במסלול הכשרה לרבנות שכחלק ממנו נסע ללמוד פילוסופיה באוניברסיטת ברסלאו כדי לרכוש תואר אקדמי. התזה שלו הייתה ספר על היחס בין גוף לנשמה, שהיה הספר היחיד שהוציא לאור בחייו. משרתו התורנית הראשונה הייתה כרב הסמינר למורים בווירצבורג. זמן קצר לאחר שהחל לשמש במשרה זו (1909), הוכתר כרבה של הקהילה האורתודוקסית "עדת ישראל" בנירנברג. חמיו עזב את רבנות העיר קמפן ועבר להתגורר בסמוך אליו. לאחר פטירת הרב שלמה זלמן ברויאר, רבה האורתודוקסי של פרנקפורט, ניסו אישי ציבור שונים ובהם יעקב רוזנהיים להסדיר את מינויו לתפקיד, המהלך כשל והוא נותר בנירנברג עד סמוך למלחמת העולם השנייה. יום לפני ליל הבדולח יצא לריגה שבלטביה לבקר את בנו, בליל הבדולח הגיעו לביתו עם רשימה מוכנת מראש כדי לעוצרו, בדירה המשותפת התגורר הרב שמואל הכהן מונק והוא נעצר. אחד מבני הקהילה שלח אליו לריגה מכתב אזהרה שלא ישוב עוד לנירנברג. הוא שהה עוד עשרה חודשים בריגה, בה למד עם הרב המקומי ר' מנחם מנדל זק, ואחר כך עלה לארץ ישראל כשהוא עובר דרך וילנה וורשה. כשהגיע לארץ ישראל התגורר בתל אביב וקיבל תמיכה כפליט, משהוצעה לו רבנות קהילת "מקור חיים" בחיפה נענה בחיוב והחל את תפקידו בתחילת חודש כסליו ה'ת"ש. הוא כיהן גם כרבה של קהילת יוצאי גרמניה בחיפה, "אהבת תורה". בלילות שבת, העביר בקהילה זו סדרת הרצאות עיוניות בנושאים שונים, במסגרתה העביר את סדרת המסות שלו על יסודות הנבואה, שקובצו לאחר פטירתו בספרו "נביאי אמת". בשנת 1950 נסע לארצות הברית כדי לטפל בהדפסת הספר "גט מסודר" של חמיו וכדי לבקר את יוצאי קהילתו בנירנברג שהיגרו לארצות הברית, אנשי קהילה זו תרמו לאחר פטירתו את משכן בית הכנסת "בית אברהם יצחק" לזכרו. הוא נפטר לאחר מחלה בכ"ח בטבת ה'תשכ"א, 16 בינואר 1961, ונקבר בבית הקברות שומרי שבת בבני ברק. בתו ליזל (לאצא) נישאה לרב יוסף אברהם וולף, בתו אסתר נישאה לרב אברהם מונק (בן הרב עזריאל הכהן מונק, רב קהילת "עדת ישראל" החרדית בברלין), שתיהן התגוררו בבני ברק. בנו הבכור חנוך ומשפחתו שהו בריגה בפרוץ מלחמת העולם השנייה וככל הנראה נספו בשואה. קובץ חידושי תורה ושו"ת בראש הספר נביאי אמת: יסודות כתבי הקודש, בעריכת חתנו הרב יוסף אברהם וולף, בני ברק: הוצאת נצח, תשכ"ט נחלת אברהם יצחק - חידושים על תנ"ך, פרקי אבות, ענייני המועדים ופסקי הלכה, בני ברק, תשל"ב הרב יוסף אברהם וולף, ראשי פרקים לתולדות מורנו הגאון רבי אברהם־יצחק קליין זצ"ל גב"ד נירנברג, בראש ספרו נביאי אמת, בני ברק תשכ"ט אברהם יצחק בן שמואל קליין (1875-1961), דף שער בספרייה הלאומית
בוצ'ינו

בוצ'ינו (באיטלקית: Buccino) היא עיירה וקומונה בנפת סלרנו שבאיטליה. מבחינה מנהלית העיירה משתייכת לנפת סלרנו שבקמפניה. העיירה גובלת בקומונות אולאטה (Auletta), קוליאנו (Colliano), פלומונטה (Palomonte), רומאגנאנו אל מונטה (Romagnano al Monte), סאלביטלה (Salvitelle) וסאן גרגוריו מאגנו (San Gregorio Magno). בעת העתיקה כונתה העיר וולקיי (Volceii). היא השתייכה מבחינה מנהלית ללוקאניה. בשנת 216 לפנה"ס לאחר קרב קאנאי ערקה העיר לצד חניבעל, אולם הרומאים כבשו אותה בחזרה בשנת 209 לפנה"ס. מספר חורבות רומיות עדיין נמצאות בתחומי הקומונה. מדיה וקבצים בנושא בוצ'ינו בוויקישיתוף אתר האינטרנט הרשמי של בוצ'ינו
מיליארדים

מיליארדים (באנגלית: Billions) היא סדרת דרמה אמריקאית שנוצרה על ידי בריאן קופלמן, דייוויד לוין ואנדרו רוס סורקין, בה מככבים פול ג'יאמטי ודמיאן לואיס. הסדרה מבוססת באופן רופף על התובע הפדרלי לפשעים פיננסים פריט בהרארה, התובע הכללי הפדרלי של מחוז דרום ניו יורק. הסדרה עלתה לאוויר ב-17 בינואר 2016 ברשת הערוץ "Showtime". העונה השביעית והאחרונה עלתה לשידור ב-11 באוגוסט 2023. בובי "אקס" אקסלרוד ניצל מפיגועי 11 בספטמבר ועל חורבות החברה שמרבית חבריה נספו הקים את אקס קפיטל, קרן גידור שבסיסה בקונטיקט. אקס שצבר הון עתק הוא בן אדם כריזמטי שהוועדה לניירות ערך ולבורסות בארצות הברית מבקשת מצ'אק רודס, התובע הכללי של מחוז דרום בניו יורק, לחקור אותו בעקבות פעולות פיננסיות בתחום האפור של החוק. אשתו של צ'אק, ונדי, עובדת כמאמנת מוטיבציה/פסיכיאטרית באקס קפיטל, והעיסוק של צ'אק באקס קפיטל יוצרת מתיחות משפחתית ומורכבות אישית. נסיבות אלו יוצרות קרבות על פני ומתחת לפני השטח בין רודס לאקס. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אירה (בן שנקמן) אדם דה-גיליו (רוב מורו) בלאק-ג'ק פולי (דייוויד סטראתיירן) (עונה שנייה) ג'ורג'י מינצא'ק (מרי-לואיז פרקר) (עונה שנייה) גריגור אנדולוב (ג'ון מלקוביץ') (עונה שלישית) סטפני ריד (שונט רנה וילסון) הסדרה קיבלה באופן כללי ביקורות חיוביות. ב-"Rotten Tomatoes" מדד הסדרה הוא 88%, עם דירוג ממוצע של 6.5/10. 12 פרקים מהסדרה הוזמנו על ידי "Showtime" במרץ 2015, ושידור הבכורה היה ב-17 בינואר 2016. ב-26 בינואר הזמינה הרשת עונה שנייה לסדרה. עונתה השנייה של הסדרה שודרה לראשונה ב-19 בפברואר 2017. עונה שלישית לסדרה שודרה לראשונה ב-25 במרץ 2018 ועונה רביעית ב-17 במרץ 2019. ב-8 במאי 2019 הזמינה "Showtime" עונה חמישית לסדרה. ב-1 באוקטובר 2020 חודשה הסדרה לעונה שישית והשחקן קורי סטול קודם לשחקן ראשי. ב-11 באוגוסט עלתה לשידור העונה השביעית שתהיה גם העונה האחרונה. מדיה וקבצים בנושא מיליארדים בוויקישיתוף אתר האינטרנט הרשמי של מיליארדים (באנגלית) מיליארדים, ברשת החברתית פייסבוק מיליארדים, ברשת החברתית אקס (טוויטר) מיליארדים, ברשת החברתית אינסטגרם מיליארדים, סרטונים בערוץ היוטיוב "מיליארדים", במסד הנתונים הקולנועיים IMDb (באנגלית) "מיליארדים", באתר Rotten Tomatoes (באנגלית) "מיליארדים", באתר Metacritic (באנגלית) "מיליארדים", באתר Prime Video (באנגלית) "מיליארדים", באתר Hulu סדרות (באנגלית) "מיליארדים", במסד הנתונים הקולנועיים KinoPoisk (ברוסית) קליה מור, ‏האיש שצעק "הזאב מוול סטריט", באתר ‏מאקו‏, 31 במרץ 2016 סמדר שילוני, "מיליארדרים": כסף, כסף, כסף, באתר ynet, 1 באפריל 2016 חן חדד, הסדרה "מיליארדים": ממתי להרוויח כסף זה פשע?, באתר הארץ, 4 באפריל 2016 נדן פלדמן, בית הקלפים של וול סטריט: "מיליארדים" תכניס אתכם לעולם המושחת של תעשיית הפיננסים, באתר TheMarker‏, 13 באפריל 2016 ליאת נטוביץ'-קושיצקי, מוצש, תחזירו ת'כסף: "מיליארדים" היא החמצה גדולה, באתר nrg‏, 3 ביוני 2016 שירה קדרי–עובדיה, כסף קטלני: ביקורת "מיליארדרים", באתר nrg‏, 2 במרץ 2017 Variety Staff, Variety Staff, ‘Billions’ Showrunners Break Down the Season 5 Premiere and What’s to Come, Variety, ‏2020-05-04 (באנגלית) Denise Petski, ‘Billions’ Renewed For Season 5 By Showtime. Deadline.com. May 8, 2019 ‘Billions’ Renewed At Showtime For Season 6, Corey Stoll Upped To Series Regular, Deadline, ‏2020-10-01 (באנגלית) Petski, Denise, ‘Billions’ To End With Season 7; Showtime Sets Premiere Date, Deadline Hollywood, ‏June 15, 2023 (באנגלית)